जन्म से ही सुनने में अक्षम होने के बावजूद अपने अदम्य साहस और दृढ़ इच्छा शक्ति के बल पर उसने दुनिया में देश का गौरव बढ़ाया और परिवार का नाम रौशन किया। हम बात कर रहे हैं ‘मिस डेफ एशिया’ 2018 का खिताब पाने वाली पहली भारतीय व प्रतिभाशाली हरियाणा की बेटी निष्ठा डुडेजा की। मानुषी छिल्लर, साइना नेहवाल, साक्षी मालिक व कल्पना चावला जैसी हरियाणा का नाम रौशन करने वाली बेटियों में एक नाम पानीपत की निष्ठा डुडेजा भी जुड़ गया है।